CELEX: C2006/165/21
Language: el
Date: 2006-07-15 00:00:00
Title: Υπόθεση C-180/06: Αίτηση για την έκδοση προδικαστικής αποφάσεως την οποία υπέβαλε το Oberlandesgericht Wien (Αυστρία) στις  7 Απριλίου 2006  — Renate Ilsinger κατά Martin Dreschers (υπό την ιδιότητα του συνδίκου πτωχεύσεως στο πλαίσιο της διαδικασίας πτωχεύσεως της Schlank & Schick GmbH)

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/12
            
         Αίτηση για την έκδοση προδικαστικής αποφάσεως την οποία υπέβαλε το Oberlandesgericht Wien (Αυστρία) στις 7 Απριλίου 2006 — Renate Ilsinger κατά Martin Dreschers (υπό την ιδιότητα του συνδίκου πτωχεύσεως στο πλαίσιο της διαδικασίας πτωχεύσεως της Schlank & Schick GmbH)
   (Υπόθεση C-180/06)
   (2006/C 165/21)
   Γλώσσα διαδικασίας: η γερμανική
   Αιτούν δικαστήριο
   Oberlandesgericht Wien (Αυστρία)
   Διάδικοι στην υπόθεση της κύριας δίκης
   
      Ενάγουσα: Renate Ilsinger.
   
      Εναγομένος: Martin Dreschers (υπό την ιδιότητα του συνδίκου πτωχεύσεως στο πλαίσιο της διαδικασίας πτωχεύσεως της Schlank & Schick GmbH)
   Προδικαστικά ερωτήματα
   
               1)
            
            
               «Αποτελεί η αξίωση που παρέχει στους καταναλωτές το άρθρο 5j του αυστριακού Konsumentenschutzgesetz (νόμου περί προστασίας των καταναλωτών, στο εξής: KSchG), BGBl 1979, σ. 140, όπως τροποποιήθηκε με το άρθρο Ι Z 2 του αυστριακού Fernabsatz Gesetz (νόμου περί των εξ αποστάσεως πωλήσεων) BGBl I 1999, σ. 185, να μπορούν δηλαδή να απαιτήσουν δικαστικώς από τους επιχειρηματίες το δώρο που φαινομενικά κέρδισαν, οσάκις οι τελευταίοι απευθύνουν (απηύθυναν) “υποσχέσεις” περί κέρδους ή άλλες παρόμοιες ανακοινώσεις σε συγκεκριμένους καταναλωτές και δημιουργούν (δημιούργησαν) την εντύπωση, λόγω της μορφής αυτών, ότι ο καταναλωτής κέρδισε συγκεκριμένο δώρο, χωρίς να εξαρτάται η χορήγηση του δώρου από παραγγελία εμπορευμάτων ή έστω από παραγγελία υπό δοκιμή και χωρίς να πραγματοποιήθηκε παραγγελία εμπορευμάτων, όμως ο αποδέκτης της ανακοινώσεως ζητεί τη χορήγηση του δώρου, υπό την έννοια του κανονισμού ΕΚ 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (στο εξής: κανονισμός) (1), 1) συμβατική αξίωση ή αξίωση επέχουσα θέση συμβατικής αξιώσεως σύμφωνα με το άρθρο 15, παράγραφος 1, στοιχείο γ', του κανονισμού;
            
         Σε περίπτωση αρνητικής απαντήσεως στο ερώτημα 1:
   
               2)
            
            
               Συντρέχει αξίωση υπό την έννοια του άρθρου 15, παράγραφος 1, στοιχείο γ', του κανονισμού, οσάκις η αξίωση για την καταβολή του δώρου δεν εξαρτάται μεν από την παραγγελία εμπορευμάτων, ο αποδέκτης όμως της ανακοινώσεως παρήγγειλε εμπορεύματα;»
            
         
      (1)  ΕΕ L 12, σ. 1.